钦定古今图书集成/理学汇编/字学典/第103卷 > 归登
## 钦定古今图书集成/理学汇编/字学典/第103卷 > 归登

按《旧唐书归崇敬传》：“崇敬子登，字冲之，大历七年，举
孝廉高第。贞元初，复登贤良科，历迁工部尚书，赠太
子少保。登有文学，工草隶。”

按《集古录》：“唐《百岩大师怀晖碑》，归登篆额。”

按《金石录》：“唐《宰相张延赏碑》，贞元三年，赵赞撰，归登
八分书。”

按《墨池编》：“归登书《径山禅师碑》，乃登骑省时书也。字
皆真行，纵横变动，笔意尤精。”